Document ID: /roh_data/filtered/fineweb-2-filterrobots_roh.jsonl.gz/71389

Chaliras grondas sminueschan era la qualitad da l'aria quai fatg vegnia savens negligì, di il secretari generala da l'organisaziun mundiala da meteorologia, Petteri Taalas. In factur saja sablun da desert che sa derasa sur plirs millis kilometers, u era incendis da guaud.
Il fim da lez cuntegnia ina maschaida da chemicalias che na saja betg mo nuschaivel per la sanadad e la qualitad da l'aria, mabain donnegieschia era plantas, racoltas ed ecosistems. Per meglierar la qualitad da l'aria dovria tranter auter parcs e surfatschas verdas en las citads.